Document ID: 31981R0327

*****
ΚΑΝΟΝΙΣΜΟΣ (ΕΟΚ) αριθ. 327/81 ΤΗΣ ΕΠΙΤΡΟΠΗΣ
της 6ης Φεβρουαρίου 1981
περί διορθώσεως του κανονισμού (ΕΟΚ) αριθ. 3102/80 όσον αφορά ορισμένα πιστοποιητικά εξαγωγής στον τομέα των σιτηρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από την πράξη προσχωρήσεως της Ελλάδος (2), και ιδίως το άρθρο 12 παράγραφος 2,
Εκτιμώντας:
ότι με τον κανονισμό (ΕΟΚ) αριθ. 3102/80 (3) περί της δεκάτης ογδόης τροποποιήσεως του κανονισμού (ΕΟΚ) αριθ. 2042/75 (4), η Επιτροπή θέσπισε προθεσμία διασκέψεως για την έκδοση ορισμένων πιστοποιητικών εξαγωγής· ότι κατά λάθος η διάταξη αυτή έχει θεσπισθεί για όλα τα προϊόντα που ανήκουν στην κλάση 23.07 Β του Κοινού Δασμολογίου, από τα οποία ορισμένα δεν ανήκουν στην κοινή οργάνωση της αγοράς των σιτηρών· ότι η διόρθωση της διατάξεως αυτής πρέπει να τεθεί σε ισχύ κατά την ημερομηνία ενάρξεως ισχύος του κανονισμού (ΕΟΚ) αριθ. 3102/80·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3102/80 διορθώνεται ως εξής.
Το άρθρο 1 αντικαθίσταται από το ακόλουθο κείμενο:
«Άρθρο 1
Το ακόλουθο άρθρο τίθεται στον κανονισμό (ΕΟΚ) αριθ. 2042/75:
" Άρθρο 9δ
1. Τα πιστοποιητικά εξαγωγής για τα προϊόντα που ανήκουν στις διακρίσεις 23.07 Β Ι α) 1, 23.07 Β Ι α) 2, 23.07 Β Ι β) 1, 23.07 Β Ι β) 2, 23.07 Β Ι γ) 1 και 23.07 Β Ι γ) 2 του Κοινού Δασμολογίου, που περιλαμβάνουν εκ των προτέρων καθορισμό της επιστροφής, εκδίδονται την τρίτη εργάσιμη ημέρα που ακολουθεί την ημέρα υποβολής της αιτήσεως, εφ όσον κανένα μέτρο καταργήσεως του εκ των προτέρων καθορισμού της επιστροφής για τα προϊόντα αυτά δεν έχει ληφθεί κατά τη διάρκεια της προθεσμίας αυτής.
2. Όσον αφορά το εκδιδόμενο σύμφωνα με την παράγραφο 1 πιστοποιητικό εξαγωγής, η διάρκεια ισχύος υπολογίζεται από την ημέρα της πραγματικής παραδόσεώς του."»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευση του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 15η Δεκεμβρίου 1980.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 6 Φεβρουαρίου 1981.

Labels: 3
17
6